MISERABLES-IV-WEB	Era cadia ère massa cuerta e non podien estirar-se; s’estauen immobils ena tuta, en aquera escurina, jos aquera biga, lèu penjadi, en tot hèr esfòrci inaudits entà arténher eth pan o eth cantre, damb era vòuta sus eth cap e era hanga enquia mieja cama; corrent es sòns excrements sus es sues cueishes, rendudi de fatiga, plegant- se sus es sues anques e sus es sòns jolhs, agarrant-se damb es mans ena cadia pr’amor de repausar, sense poder dormir senon de pès, desvelhant-se en cada instant pr’amor que les estofaue era anèla de hèr: quauqu’un non tornaue a desvelhar-se.